**SEPTEMBARSKI ROK – OSNOVNE INFORMACIJE**

I ove godine će se prije početka naredne akademske godine organizovati **VANREDNI** **SEPTEMBARSKI POPRAVNI ROK.**

U ovom roku, studenti imaju šansu da prijave bilo koji predmet koji su slušali a nijesu položili iz zimskog ili ljetnjeg semestra akademske **2023/24.** godine.

Ovaj avgustovski rok, koji je vanredan, podrazumijeva da se ispiti koje želite da polažete plaćaju (redovni ispitni rokovi koji su prošli ulaze u školarinu koju plaćate, a vanredni rok se plaća).

Suma koju treba platiti za polaganje ispita varira od broja kredita, to jest, plaćate **12.50 evra po kreditu**.

Na primjer, ukoliko ispit nosi **4 kredita**, plaćate sumu od **50,00** **evra** (**4X12,50=50**), za ispit koji nosi **5 kredita** iznos je **62,50 evra** (**5X12.5=62,50**), itd.

Da biste se lakše mogli orijentisati, dajemo pregled ispita sa brojem kredita:

**1. Navedeni iznosi i krediti se odnose se na studentkinje i studente osnovnih studija koji studiraju po** **novom nastavnom planu (obavezan drugi strani jezik)**:

**Savremeni engleski jezik 1, 2,3,4 – 10 kredita - 125 evra;**

**Fonetika i fonologija, Morfologija, Sintaksa 1,2 – 5 kredita - 62,50 evra;**

**Njemački jezik 1, 2,3,4 - 5 kredita - 62,50 evra;**

**Italijanski jezik 1,2 – 5 kredita – 62,50 eura**

**Španski jezik 3,4 – 5 kredita - 62,50 evra;**

**Engleska književnost 1, 2,3,4 – 4 kredita - 50 evra;**

**Britanska kultura 1, 2 – 3 kredita - 37,50 evra;**

**Uvod u lingvistiku – 3 kredita - 37,50 evra;**

**Kultura govora – 3 kredita - 37,50 evra**

**Američka kultura 1,2 – 3 kredita - 37,50 evra;**

**Gramatika maternjeg jezika 1,2 - – 3 kredita - 37,50 evra;**

**2. SVI OSTALI, (generacija 16-19, te one studentkinje i studenti koji su u 2020/21 upisali drugu, odnosno treću godinu studija), uplaćuju iznose koji se računaju na osnovu sljedećeg pregleda predmeta i njihovih kredita**:

**Savremeni engleski jezik 1,2,3,4,5,6 – 10 kredita (125 evra)**

**Fonetika i fonologija, Morfologija, Sintaksa 1 i 2, Američka knjizevnost 1,2 – 5 kredita (62.50 evra)**

**Izborni predmeti – Italijanski jezik 1,2,3,4,5,6, Teorija knjizevnosti, Moderna književnost, Savremena književnost, Velike književne epohe, Integrisane marketinške komunikacije i Postdramsko pozorište – 3 kredita (37.50 evra)**

**Svi ostali ispiti – Engleska književnost 1,2,3,4, Britanska kultura 1,2, Američka kultura 1,2, Kultura govora, Uvod u lingvistiku, Gramatika maternjeg jezika 1,2, Sociolingvistika, Jezik i kultura, Jezički pejzaži, Primijenjena lingvistika – svi oni nose po 4 kredita (50 evra)**

Ispit se polaze u jednom danu, dakle nema prvog i drugog kolokvijuma odvojeno, niti se računaju osvojeni bodovi iz redovnih rokova. Sprema se cjelokupno gradivo, i polaže ispit koji nosi ukupno 100 bodova. Svi ispiti koji se polažu samo pismeno, polagaće se samo pismeno i tada, a ispiti koji imaju usmeni dio, imaće dakle i pismeni i usmeni dio.

Ono što je veoma važno da znate jeste da, ukoliko želite da polažete ispite u vanrednom avgustovskom roku, **morate uplatiti odgovarajući iznos na žiro racun Filološkog fakulteta broj 520-10676-57 koji se vodi kod Hipotekarne Banke**.